पाएं अपने शहर की ताज़ा ख़बरें और फ्री ई-पेपरडाउनलोड करें
रिपन अस्पताल में शनिवार काे शहरी विकास मंत्री सुरेश भारद्वाज ने ऑक्सीजन प्लांट का उद्घाटन किया। उन्होंने कहा कि कोविड-19 की दूसरी लहर में कोविड मरीजों की संख्या में वृद्धि हुई है, जिससे मरीजों को ऑक्सीजन की आवश्यकता भी बढ़ गई हैं। प्रदेश में 21 मीट्रिक टन ऑक्सीजन की खपत है और पूरे प्रदेश में 65 मीट्रिक टन ऑक्सीजन की उपलब्धता है।
उन्होंने बताया कि बढ़ते कोरोना मरीजों की संख्या के मद्देनजर ऑक्सीजन की खपत भी बढ़ेगी। इसी दृष्टि से ऑक्सीजन की आवश्यकता को पूरा करने के लिए भारत सरकार द्वारा आवंटित रिपन में ऑक्सीजन प्लांट का कार्य क्रियान्वित किया गया है।
उन्होंने बताया कि यह ऑक्सीजन प्लांट कोरोना महामारी के बाद भी इस अस्पताल में ऑक्सीजन की आवश्यकता को पूरा करेगा। ऑक्सीजन प्लांट को रिपन में स्थापित करने के लिए भारत सरकार ऐर सीएम जयराम ठाकुर का धन्यवाद किया। उन्होंने कहा कि आगामी दिनों में हिमाचल प्रदेश में ऑक्सीजन की कमी नहीं आएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn